

























I PRIEDAS

PREPARATO CHARAKTERISTIKŲ SANTRAUKA




1.	VAISTINIO PREPARATO PAVADINIMAS

Eribulin Tillomed 0,44 mg/ml injekcinis tirpalas.


2.	KOKYBINĖ IR KIEKYBINĖ SUDĖTIS

Viename ml yra eribulino mesilato kiekis, atitinkantis 0,44 mg eribulino. 
Kiekviename 2 ml flakone yra eribulino mesilato kiekis, atitinkantis 0,88 mg eribulino.
Kiekviename 3 ml flakone yra eribulino mesilato kiekis, atitinkantis 1,32 mg eribulino.

Pagalbinė (-s) medžiaga (-os), kurios (-ių) poveikis žinomas:
Kiekviename injekcinio tirpalo ml yra 39,575 mg etanolio.

Visos pagalbinės medžiagos išvardytos 6.1 skyriuje.


3.	FARMACINĖ FORMA

Injekcinis tirpalas
Skaidrus, bespalvis tirpalas, kuriame nėra matomų dalelių


4.	KLINIKINĖ INFORMACIJA

4.1	Terapinės indikacijos

Eribulin Tillomed skirtas suaugusiųpacientų, sergančių lokaliai išplitusiu ar metastaziniu krūties vėžiu, gydymui, kai liga progresavo po bent vieno išplitusios ligos chemoterapijos kurso (žr. 5.1 skyrių). Prieš tai turėjo būti taikomas gydymas antraciklinu ir taksanu pagal adjuvantinio arba metastazinių ligos gydymo schemą, išskyrus atvejus, kai pacientui toks gydymas nebuvo tinkamas.

Eribulin Tillomed skirtas suaugusių pacientų, sergančių nerezekuotina liposarkoma,kai anksčiau buvo taikomas gydymas antraciklinu (išskyrus atvejus, kai toks gydymas nebuvo tinkamas), išplitusiai ar metastazinei ligai gydyti (žr. 5.1 skyrių).

4.2	Dozavimas ir vartojimo metodas

Eribulin Tillomed turi paskirti tik kvalifikuotas gydytojas, turintis tinkamo gydymo priešvėžiniais vaistiniais preparatais patirties. Vaistinį preparatą turi leisti tik tinkamos kvalifikacijos sveikatos priežiūros specialistas.

Dozavimas

Rekomenduojama paruošto vartoti eribulino tirpalo dozė yra 1,23 mg/m2, kuri turi būti suleidžiama į veną per 2–5 minutes kiekvieno 21 dienos ciklo 1-ąją ir 8-ąją dienomis.
Prašome atkreipti dėmesį: 
Europos Sąjungoje rekomenduojama dozė apskaičiuojama pagal veikliosios medžiagos (eribulino) kiekį. Skaičiuojant individualią dozę pacientui, reikia remtis paruošto vartoti tirpalo, kuriame yra 0,44 mg/ml eribulino, stiprumu ir rekomenduojama 1,23 mg/m2 doze. Toliau pateiktose dozės mažinimo rekomendacijose taip pat nurodoma eribulino dozė, kurią reikia skirti remiantis paruošto vartoti tirpalo stiprumu.
Pagrindiniuose tyrimuose, atitinkamuose leidiniuose ir kai kuriuose kituose regionuose, pvz., Jungtinėse Valstijose ir Šveicarijoje, rekomenduojama dozė paremta skaičiuojant pagal druskos (eribulino mesilato) formą. Pacientams gali pasireikšti pykinimas arba vėmimas. Reikia apsvarstyti antiemetinę profilaktiką, įskaitant kortikosteroidų, skyrimą.
Dozės leidimo atidėjimas gydymo laikotarpiu 
Eribulin Tillomed leidimą 1-ąją arba 8-ąją dieną reikia atidėti dėl bet kurios iš šių priežasčių: 
- absoliutus neutrofilų skaičius (ANS) < 1 x 109 /l;
- trombocitų kiekis < 75 x 109 /l;
- 3-iojo arba 4-ojo laipsnio nehematologinis toksinis poveikis.
Dozės mažinimas gydymo laikotarpiu 
Dozės mažinimo rekomendacijos pakartotiniam gydymui pateiktos toliau esančioje lentelėje.
Dozės mažinimo rekomendacijos
	Nepageidaujamos reakcijos po ankstesnio eribulino vartojimo
	Rekomenduojama eribulino
dozė

	Hematologinės
	

	ANS < 0,5 x 109/l ilgiau kaip 7 dienas
	



0,97 mg/m2

	ANS < 1 x 109/l neutropenija, komplikuota karščiavimo ar
infekcijos
	

	Trombocitopenija, kai trombocitų < 25 x 109/l
	

	Trombocitopenija, kai trombocitų < 50 x 109/l, komplikuota hemoragijos ar reikalaujanti kraujo arba trombocitų transfuzijos
	

	Nehematologinės
	

	Bet kokios 3-iojo arba 4-ojo laipsnio reakcijos ankstesnio ciklo metu
	

	Bet kokių pirmiau nurodytų hematologinių arba
nehematologinių nepageidaujamų reakcijų pasikartojimas
	

	Nepaisant dozės sumažinimo iki 0,97 mg/m2
	0,62 mg/m2

	Nepaisant dozės sumažinimo iki 0,62 mg/m2
	Apsvarstyti vartojimo
nutraukimo galimybę


Sumažinus eribulino dozę, vėl jos didinti negalima.
Pacientams, kurių kepenų funkcija sutrikusi 
Metastazių sukeltas kepenų funkcijos sutrikimas
Rekomenduojama eribulino dozė pacientams, kuriems yra lengvas kepenų funkcijos sutrikimas (Child-Pugh A), yra 0,97 mg/m2, suleidžiama į veną per 2–5 minutes 21 dienos ciklo 1-ąją ir 8-ąją dienomis. Rekomenduojama eribulino dozė pacientams, kuriems yra vidutinio sunkumo kepenų funkcijos sutrikimas (Child-Pugh B), yra 0,62 mg/m2, suleidžiama į veną per 2–5 minutes 21 dienos ciklo 1-ąją ir 8-ąją dienomis. Sunkus kepenų funkcijos sutrikimas (Child-Pugh C) netirtas, bet manoma, kad šiems pacientams vartojant eribulino reikia dar daugiau sumažinti dozę. 
Cirozės sukeltas kepenų funkcijos sutrikimas
Ši pacientų grupė netirta. Pirmiau nurodytas dozes galima vartoti esant lengvam arba vidutinio sunkumo kepenų funkcijos sutrikimui, bet patartina atidžiai stebėti, nes dozes gali reikėti dar kartą koreguoti.

Pacientams, kurių inkstų funkcija sutrikusi
Kai kuriems pacientams, kuriems yra vidutinio sunkumo arba sunkus inkstų funkcijos sutrikimas (kreatinino klirensas < 50 ml/min.), gali padidėti eribulino ekspozicija ir gali reikėti mažinti dozę. Visiems pacientams, kuriems yra inkstų funkcijos sutrikimas, patartina vaistinį preparatą skirti atsargiai ir atidžiai stebėti vartojimo saugumą (žr. 5.2 skyrių). 
Senyviems pacientams
Specialiai koreguoti dozės, atsižvelgiant į paciento amžių, nerekomenduojama (žr. 4.8 skyrių).
Vaikų populiacija
Eribulinas nėra skirtas vaikams ir paaugliams krūties vėžio indikacijai.
Eribulinas nėra skirtas vaikų populiacijai minkštųjų audinių sarkomos indikacijai (žr. 5.1 skyrių). 
Vartojimo metodas
Eribulin Tillomed skirtas leisti į veną. Dozę galima skiesti iki 100 ml 9 mg/ml (0,9 %) natrio chlorido injekciniu tirpalu. Dozės negalima skiesti 5 % gliukozės infuziniu tirpalu. Vaistinio preparato skiedimo prieš vartojant instrukcija pateikiama 6.6 skyriuje. Prieš vartojant reikia užtikrinti gerą prieigą prie periferinių venų arba centrinio kateterio praeinamumą. Nėra duomenų, kad eribulino mesilatas sukeltų pūsles arba dirgintų. Ekstravazacijos atveju reikia taikyti simptominį gydymą. Informacija, aktuali dirbant su citotoksiniais vaistiniais preparatais, pateikta 6.6 skyriuje.

4.3	Kontraindikacijos

· Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai
· Žindymas 

4.4	Specialūs įspėjimai ir atsargumo priemonės

Hematologija
Kaulų čiulpų slopinimas priklauso nuo dozės ir pirmiausia pasireiškia kaip neutropenija (žr. 4.8 skyrių). Prieš kiekvieną eribulino dozę visiems pacientams reikia atlikti bendrąjį kraujo tyrimą. Gydymą eribulinu reikia pradėti tik pacientams, kurių ANS vertės yra ≥ 1,5 x 109/l ir trombocitų > 100 x 109/l.
Febrili neutropenija pasireiškė < 5 % eribulinu gydytų pacientų. Pacientai, kuriems pasireiškia febrili neutropenija, sunki neutropenija arba trombocitopenija, turi būti gydomi pagal 4.2 skyriuje pateiktas rekomendacijas.
Pacientams, kurių alanino aminotransferazės (ALT) arba aspartato aminotransferazės (AST) vertės buvo > 3 kartus didesnės nei viršutinė normos riba (VNR), dažniau pasireiškė 4-ojo laipsnio neutropenija ir febrili neutropenija. Nors duomenų nėra daug, pacientams, kurių bilirubino vertė buvo > 1,5 x VNR, taip pat dažniau pasireiškė 4-ojo laipsnio neutropenija ir febrili neutropenija.
Nustatyti mirtini febrilios neutropenijos, neutropeninio sepsio, sepsio ir sepsinio šoko atvejai. 
Sunkią neutropeniją galima gydyti gydytojo nuožiūra vartojant granulocitų kolonijas stimuliuojantį faktorių (G-KSF) arba ekvivalentą, vadovaujantis atitinkamomis rekomendacijomis (žr. 5.1 skyrių).
Periferinė neuropatija 
Reikia atidžiai stebėti, ar pacientams nepasireiškia periferinės motorinės ir sensorinės neuropatijos požymių. Pasireiškus sunkiam periferiniam neurotoksiniam poveikiui, reikia atidėti dozės vartojimą arba sumažinti dozę (žr. 4.2 skyrių).
Klinikiniuose tyrimuose nedalyvavo pacientai, sergantys didesnio kaip 2-ojo laipsnio neuropatija. Tačiau pacientams, sergantiems 1-ojo arba 2-ojo laipsnio neuropatija, naujų simptomų pasireiškimo arba esamų pasunkėjimo tikimybė nebuvo didesnė nei pacientams, kuriems tyrimo pradžioje minėto sutrikimo nebuvo.
Pailgėjęs QT intervalas 
Atliekant nekontroliuojamą atvirą EKG tyrimą, kuriame dalyvavo 26 pacientai, pailgėjęs QT intervalas nustatytas 8-ąją dieną, nepriklausomai nuo eribulino koncentracijos; 1-ąją dieną QT intervalas nebuvo pailgėjęs. EKG stebėjimas rekomenduojamas, jeigu gydymas pradedamas pacientams, kuriems yra stazinis širdies nepakankamumas, bradiaritmija arba kurie tuo pat metu vartoja QT intervalą ilginančių vaistinių preparatų (įskaitant Ia ir III klasių vaistinius preparatus nuo aritmijos) bei kuriems yra elektrolitų pusiausvyros sutrikimų. Prieš pradedant gydymą eribulinu, turi būti koreguota hipokalemija, hipokalcemija ar hipomagnezemija ir gydymo metu šie elektrolitai turi būti periodiškai tikrinami. Eribulino reikia vengti vartoti pacientams, kuriems yra įgimtas ilgo QT intervalo sindromas.
Informacija apie pagalbines medžiagas, kurių poveikis yra žinomas:

Kiekviename šio vaistinio preparato ml yra mažiau kaip 1 mmol (23 mg) natrio, t.y. jis beveik neturi reikšmės. 

Šio vaistinio preparato kiekviename ml yra 39,575 mg etanolioMažas alkoholio kiekis, esantis šio vaistinio preparato sudėtyje, nesukelia pastebimo poveikio.

4.5	Sąveika su kitais vaistiniais preparatais ir kitokia sąveika

Eribulinas daugiausia (iki 70 %) pašalinamas su tulžimi. Šiame procese dalyvaujantis pernašos baltymas nėra žinomas. Eribulinas nėra atsparumo krūties vėžiui baltymo (angl. breast cancer resistance protein, BCRP), organinių anijonų (OAT1, OAT3, OATP1B1, OATP1B3), su dauginiu atsparumu vaistiniams preparatams susijusio baltymo (MRP2, MRP4) ir tulžies druskų pernašos siurblio (angl. bile salt export pump, BSEP) nešiklių substratas.

Tarpusavio sąveika su CYP3A4 inhibitoriais ir induktoriais nėra tikėtina. CYP3A4 ir Pglikoproteino (Pgp) inhibitorius ketokonazolas ir CYP3A4 induktorius rifampicinas poveikio eribulino ekspozicijai (AUC ir Cmax) neturėjo. 

Eribulino poveikis kitų vaistinių preparatų farmakokinetikai 
In vitro duomenys rodo, kad eribulinas yra silpnas svarbaus vaistinius preparatus metabolizuojančio fermento CYP3A4 inhibitorius. In vivo duomenų nėra. Rekomenduojama vartoti vaistinį preparatą atsargiai ir stebėti, ar nepasireiškia nepageidaujami reiškiniai, jei kartu vartojami vaistiniai preparatai, kurių siauras terapinis langas ir kurių pagrindinis eliminacijos būdas yra CYP3A4 sąlygojamas metabolizmas (pvz., alfentanilis, ciklosporinas, ergotaminas, fentanilis, pimozidas, chinidinas, sirolimuzas, takrolimuzas).

Eribulinas neslopina CYP fermentų CYP1A2, 2B6, 2C8, 2C9, 2C19, 2D6 arba 2E1 esant kliniškai reikšmingoms koncentracijoms.

Vartojant kliniškai reikšmingomis koncentracijomis eribulinas neslopino BCRP, OCT1, OCT2,
OAT1, OAT3, OATP1B1 ir OATP1B3 nešiklių sąlygojamo aktyvumo.

4.6	Vaisingumas, nėštumo ir žindymo laikotarpis

Nėštumas

Duomenų apie eribulino vartojimą nėštumo metu nėra. Žiurkėms eribulinas sukelia toksinį poveikį embrionui ir vaisiui bei teratogeninį poveikį. Eribulin Tillomed nėštumo metu vartoti negalima, išskyrus neabejotinai būtinus atvejus ir gerai apsvarsčius motinos poreikius ir riziką vaisiui.

Vaisingoms moterims reikia patarti vengti pastoti, kol jos vartoja Eribulin Tillomed, ir jos privalo naudoti labai veiksmingą kontracepcijos metodą gydymo Eribulin Tillomed metu ir 7 mėnesius po gydymo.

Vyrams, kurių partnerės yra vaisingos, patariama partnerės neapvaisinti, kol jie vartoja Eribulin Tillomed, ir jie privalo naudoti veiksmingą kontracepcijos metodą gydymo Eribulin Tillomed metu ir 4 mėnesius po gydymo.

Žindymas
Nežinoma, ar eribulino ir (ar) jo metabolitų išsiskiria į gydomų moterų ar gyvūnų pieną. Pavojaus žindomiems naujagimiams ar kūdikiams negalima atmesti, todėl Eribulin Tillomed draudžiama vartoti žindymo metu (žr. 4.3 skyrių).
Vaisingumas
Pastebėtas toksinis poveikis žiurkių ir šunų sėklidėms (žr. 5.3 skyrių). Pacientai vyrai turi pasitarti dėl spermos konservavimo prieš gydymą, nes dėl gydymo Eribulin Tillomed gali atsirasti negrįžtamas nevaisingumas.

4.7	Poveikis gebėjimui vairuoti ir valdyti mechanizmus

Eribulin Tillomed gali sukelti nepageidaujamų reakcijų, pvz., nuovargį ir svaigulį, kurios gali silpnai ar vidutiniškai veikti gebėjimą vairuoti ir valdyti mechanizmus. Pacientams reikia patarti nevairuoti ir nevaldyti mechanizmų, jei jie jaučia nuovargį arba svaigulį.

4.8	Nepageidaujamas poveikis
Saugumo duomenų santrauka

Dažniausiai nustatytos nepageidaujamos reakcijos, susijusios su eribulinu, yra kaulų čiulpų slopinimas, pasireiškiantis neutropenija, leukopenija, anemija, trombocitopenija su susijusiomis infekcijomis. Taip pat buvo pranešta apie naujai atsiradusią arba pasunkėjusią anksčiau buvusią periferinę neuropatiją. Vienas iš nepageidaujamo poveikio reiškinių yra toksinis poveikis virškinimo traktui, pasireiškiantis anoreksija, pykinimu, vėmimu, viduriavimu, vidurių užkietėjimu, stomatitu.Kitas nepageidaujamas poveikis – nuovargis, alopecija, padidėjęs kepenų fermentų aktyvumas, sepsis, skeleto bei raumenų skausmo sindromas.

Nepageidaujamų reakcijų santrauka lentelėje

Jei nenurodyta kitaip, lentelėje nurodytas krūties vėžiu ir minkštųjų audinių sarkoma sergantiems pacientams, vartojusiems rekomenduojamą dozę 2 fazės ir 3 fazės tyrimų metu, pastebėtų nepageidaujamų reakcijų pasireiškimo dažnis.

Nepageidaujamo poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1 000 iki < 1/100), retas (nuo ≥ 1/10 000 iki < 1/1 000) ir labai retas (< 1/10 000).
Kiekvienoje dažnio grupėje nepageidaujamas poveikis pateikiamas mažėjančio dažnio tvarka. Faktinis bendras dažnis ir 3-iojo arba 4-ojo laipsnio reakcijų dažnis nurodytas, kai pasireiškė 3-iojo arba 4-ojo laipsnio reakcijos.
	Organų sistemų klasė
	Nepageidaujamos reakcijos (visų laipsnių)

	
	Labai dažnas (dažnio %)
	Dažnas (dažnio %)
	Nedažnas (dažnio %)
	Retas arba dažnis nežinomas

	Infekcijos ir užkrėtimai parazitais
	
	Šlapimo takų infekcija
(8,5 %) (G34: 0,7 %)
Pneumonija (1,6 %) 
(G3/4: 1,0 %)
Burnos kandidozė Burnos pūslelinė
Viršutinių kvėpavimo takų
infekcija Nazofaringitas Rinitas
Juostinė pūslelinė (herpes zoster)
	Sepsis (0,5 %)
(G3/4: 0,5 %)a
Neutropeninis sepsis
(0,2 %) 
(G3/4: 0,2 %)a
Septinis šokas (0,2 %)
(G3/4: 0,2 %)a
	

	Kraujo ir limfinės
sistemos sutrikimai
	Neutropenija (53,6 %)
(G3/4: 46,0 %)
Leukopenija (27,9 %)
(G3/4: 17,0 %)
Anemija (21,8 %)
(G3/4: 3,0 %)
	Limfopenija (5,7 %)
(G3/4: 2,1 %)
Febrili neutropenija
(4,5 %) (G3/4: 4,4 %)a
Trombocitopenija
(4,2 %) (G3/4: 0,7 %)
	
	*Diseminuota
intravaskulinė
koaguliacijab

	Metabolizmo ir mitybos sutrikimai
	Sumažėjęs apetitas
(22,5 %)
(G3/4: 0,7 %)d
	Hipokalemija (6,8 %)
(G3/4: 2,0 %)
Hipomagnezemija
(2,8 %) (G3/4: 0,3 %)
Dehidratacija (2,8 %)
(G3/4: 0,5 %)d
Hiperglikemija Hipofosfatemija Hipokalcemija
	
	

	Psichikos sutrikimai
	
	Nemiga Depresija
	
	

	Nervų sistemos
sutrikimai
	Periferinė neuropatijac
(35,9 %) (G3/4: 7,3 %)
Galvos skausmas (17,5 %) 
(G3/4: 0,7 %)
	Disgeuzija (sutrikęs skonio jutimas)
Svaigulys (9,0 %) 
(G3/4: 0,4 %)d
Hipestezija Letargija
Neurotoksinis poveikis
	
	

	Akių sutrikimai
	
	Padidėjęs ašarojimas
(5,8 %) (G3/4: 0,1 %)d
Konjunktyvitas
	
	

	Ausų ir labirinto
sutrikimai
	
	Galvos svaigimas (vertigo)
Ūžesys (tinnitus)
	
	

	Širdies sutrikimai
	
	Tachikardija
	
	

	Kraujagyslių
sutrikimai
	
	Karščio pylimas
Plaučių embolija (1,3 %) 
(G3/4: 1,1 %)a
	Giliųjų venų trombozė
	

	Kvėpavimo sistemos, krūtinės ląstos ir tarpuplaučio
sutrikimai
	Dispnėja (15,2 %)a
(G3/4: 3,5 %)a
Kosulys (15,0 %)
(G3/4: 0,5 %)d
	Burnos ir ryklės skausmas Kraujavimas iš nosies Rinorėja
	Intersticinė plaučių
liga (0,2 %) 
(G3/4: 0,1 %)
	

	Virškinimo trakto sutrikimai
	Pykinimas (35,7 %) 
(G3/4: 1,1 %)d
Vidurių užkietėjimas
(22,3 %) (G3/4: 0,7 %)d
Viduriavimas (18,7 %)
(G3/4: 0,8 %)
Vėmimas (18,1 %) 
(G3/4: 1,0 %)
	Pilvo skausmas; stomatitas (11,1 %) (G3/4: 1,0 %)d
Sausa burna Dispepsija 
(6,5 %) (G3/4: 0,3 %)d
Gastroezofaginio refliukso liga
Pilvo pūtimas
	Burnos išopėjimas
Pankreatitas
	

	Kepenų, tulžies pūslės ir latakų sutrikimai
	
	Padidėjęs aspartato aminotransferazės aktyvumas (7,7 %) 
(G3/4: 1,4 %)d
Padidėjęs alaninaminotransferazės aktyvumas (7,6 %) 
(G3/: 1,9 %)d
Padidėjęs gama glutamiltransferazės aktyvumas (1,7 %) 
(G3 /4: 0,9 %)d
Hiperbilirubinemija (1,4 %)
(G3/4: 0,4 %)
	Toksinis poveikis kepenims (0,8 %)
(G3/4: 0,6 %)
	

	Odos ir poodinio audinio sutrikimai
	Alopecija
	Bėrimas (4,9 %)
(G3/4: 0,1 %)
Niežėjimas (3,9 %)
(G3/4: 0,1 %)d
Nagų ligos Naktinis prakaitavimas Odos sausumas Eritema
Hiperhidrozė Delnų ir padų eritrodizestezija
(1,0 %) (G3/4: 0,1 %)d
	Angioneurozinė
edema
	**Stivenso- Džonsono (Stevens- Johnson) sindromas / toksinė epidermio nekrolizėb

	Skeleto, raumenų ir jungiamojo audinio sutrikimai
	Artralgija ir mialgija (20,4 %) (G3/4: 1,0 %)
Nugaros skausmas 
(12,8 %)
(G3/4: 1,5 %)
Galūnių skausmas
(10,0 %)
(G3/4: 0,7 %)d
	Kaulų skausmas (6,7 %) 
(G3/4: 1,2 %)
Raumenų spazmai
(5,3 %) (G3/4: 0,1 %)d
Skeleto ir raumenų
skausmas
Krūtinės skeleto ir raumenų
skausmas
Raumenų silpnumas
	
	

	Inkstų ir šlapimo takų
sutrikimai
	
	Dizurija
	Hematurija Proteinurija Inkstų nepakankamumas
	

	Bendrieji sutrikimai ir vartojimo vietos pažeidimai
	Nuovargis / astenija 
(53,2 %) (G3/4: 7,7 %)
Karščiavimas (21,8 %)
(G3/4: 0,7 %)
	Gleivinės
uždegimas (6,4 %)
(G3/4: 0,9 %)d
Periferinė edema Skausmas Šaltkrėtis
Krūtinės skausmas
Į gripą panašus susirgimas
	
	

	Tyrimai
	Sumažėjęs svoris
(11,4 %) 
(G3/4: 0,4 %)d
	
	
	


a Įskaitant 5-ojo laipsnio reiškinius.
b Remiantis savanoriškais pranešimais.
c Įtraukiant šiuos pageidaujamus terminus: periferinė neuropatija, periferinė motorinė neuropatija, polineuropatija, parestezija, periferinė sensorinė neuropatija, periferinė sensomotorinė neuropatija ir demielinizuojanti polineuropatija.
d 4-ojo laipsnio reiškinių nebuvo.
* Retas
**Dažnis nežinomas
Apibendrinant, saugumo duomenys krūties vėžiu ir minkštųjų audinių sarkoma sergančių pacientų populiacijose buvo panašūs. 
Atrinktų nepageidaujamų reakcijų aprašymas
Neutropenija 
Pastebėta neutropenija buvo grįžtama ir nesikaupianti; žemiausia riba buvo pasiekta vidutiniškai po 13 dienų, vidutinis atsigavimo po sunkios neutropenijos (< 0,5 x 109/l) laikas buvo 8 dienos. Neutrofilų skaičius < 0,5 x 109/l, trukęs ilgiau kaip 7 dienas, EMBRACE tyrimo metu nustatytas 13 % eribulinu gydytų pacientų, sergančių krūties vėžiu.
Neutropenija, kaip dėl gydymo atsiradęs nepageidaujamas reiškinys (angl. Treatment Emergent Adverse Event, TEAE), nustatyta 151 iš 404 (37,4 %, visų laipsnių) sarkoma sergančių populiacijoje, palyginti su 902 iš 1559 (57,9 %, visų laipsnių) krūties vėžiu sergančių populiacijoje. Bendras grupinių TEAE ir neutrofilų nenormalių laboratorinių tyrimų rezultatų dažnis buvo atitinkamai 307 iš 404 (76,0 %) ir 1314 iš 1559 (84,3 %). Gydymo trukmės mediana buvo 12,0 savaitės sarkoma sergantiems pacientams ir 15,9 savaitės krūties vėžiu sergantiems pacientams. 
Nustatyti mirtini febrilios neutropenijos, neutropeninio sepsio, sepsio ir sepsinio šoko atvejai. Tarp 1963 krūties vėžiu ir minkštųjų audinių sarkoma sergančių pacientų, klinikinių tyrimų metu vartojusių rekomenduojamą eribulino dozę, buvo po vieną mirtiną neutropeninio sepsio (0,1 %) ir febrilios neutropenijos (0,1 %) atvejį. Taip pat nustatyti 3 mirtini sepsio atvejai (0,2 %) ir vienas sepsinio šoko atvejis (0,1 %). Sunkią neutropeniją galima gydyti gydytojo nuožiūra vartojant G-KSF arba ekvivalentą, vadovaujantis atitinkamomis rekomendacijomis. Dviejų 3 fazės krūties vėžio tyrimų (atitinkamai 305 ir 301 tyrimai) metu 18 % ir 13 % eribulinu gydytų pacientų buvo skiriamas G-KSF. 3 fazės sarkomos tyrime (309 tyrimas) 26 % eribulinu gydytų pacientų vartojo G-KSF. 
Dėl neutropenijos vartojimas buvo nutrauktas < 1 % eribuliną vartojusių pacientų.
Diseminuota intravaskulinė koaguliacija
Nustatyti diseminuotos intravaskulinės koaguliacijos atvejai, dažniausiai susiję su neutropenija ir (arba) sepsiu. 
Periferinė neuropatija
1559 krūties vėžiu sergantiems pacientams dažniausia nepageidaujama reakcija, dėl kurios reikėjo nutraukti gydymą eribulinu, buvo periferinė neuropatija (3,4 %). Laiko iki 2-ojo laipsnio periferinės neuropatijos mediana buvo 12,6 savaitės (po 4 ciklų). 2 iš 404 sarkoma sergančių pacientų nutraukė gydymą eribulinu dėl periferinės neuropatijos. Laiko iki 2-ojo laipsnio periferinės neuropatijos mediana buvo 18,4 savaitės. 
3-iojo arba 4-ojo laipsnio periferinė neuropatija pasireiškė 7,4 % krūties vėžiu sergančių pacientų ir 3,5 % sarkoma sergančių pacientų. Klinikinių tyrimų metu pacientams, kuriems gydymo pradžioje buvo neuropatija, naujų simptomų pasireiškimo arba esamų pasunkėjimo tikimybė buvo panaši kaip ir pacientams, kuriems tyrimo pradžioje šio sutrikimo nebuvo. Krūties vėžiu sergantiems pacientams, kuriems gydymo pradžioje buvo 1-ojo arba 2-ojo laipsnio periferinė neuropatija, dėl gydymo atsiradusios 3-iojo laipsnio periferinės neuropatijos pasireiškimo dažnis buvo 14 %. 
Toksinis poveikis kepenims
Kai kuriems pacientams, kuriems prieš pradedant gydymą eribulinu kepenų fermentų aktyvumas buvo normalus / padidėjęs, pradėjus gydymą eribulinu nustatytas padidėjęs kepenų fermentų aktyvumas. Toks padidėjęs aktyvumas daugumai pacientų pasireiškė gydymo pradžioje, 1–2 ciklų metu, ir nors manoma, kad daugumai pacientų tai gali būti kepenų prisitaikymo prie gydymo eribulinu reiškinys, o ne reikšmingo toksinio poveikio kepenims požymis, taip pat nustatytas toksinis poveikis kepenims.
Ypatingos populiacijos
Senyviems pacientams 
Iš 1559 krūties vėžiu sergančių ir rekomenduojama eribulino doze gydytų pacientų, 283 pacientai (18,2 %) buvo ≥ 65 metų. 404 sarkoma sergančių pacientų populiacijoje 90 eribulinu gydomų pacientų (22,3 %) buvo ≥ 65 metų. Senyvų pacientų (≥ 65 metų) eribulino saugumo profilis buvo panašus į < 65 metų pacientų, išskyrus asteniją / nuovargį, kurie su amžiumi turėjo tendenciją didėti. Senyviems pacientams dozės koreguoti nerekomenduojama.
Pacientams, kurių kepenų funkcija sutrikusi
Pacientams, kurių ALT arba AST vertės buvo > 3 x VNR, dažniau pasireiškė 4-ojo laipsnio neutropenija ir febrili neutropenija. Nors duomenų nėra daug, pacientams, kurių bilirubino vertė buvo > 1,5 x VNR, taip pat dažniau pasireiškė 4-ojo laipsnio neutropenija ir febrili neutropenija (taip pat žr. 4.2 ir 5.2 skyrius).
Vaikų populiacija
Trys atviri tyrimai – 113, 213 ir 223 tyrimai – buvo atlikti su vaikais, kurie sirgo atspariais arba pasikartojančiais solidiniais navikais ir limfomomis, išskyrus centrinės nervų sistemos (CNS) navikus (žr. 5.1 skyrių).
Monoterapijos eribulinu saugumas buvo įvertintas 43 vaikams, kurie vartojo iki 1,58 mg/m2 dozę 21 dienos ciklo 1-ąją ir 8-ąją dienomis (113 ir 223 tyrimai). Eribulino derinio su irinotekanu saugumas taip pat buvo įvertintas 40 vaikų, vartojusių 1,23 mg/m2 eribulino dozę 1-ąją ir 8-ąją dienomis ir 20 arba 40 mg/m2 irinotekano dozę nuo 1-osios iki 5-osios 21 dienos gydymo ciklo, arba 100 ar 125 mg/m2 nuo 1- osios iki 8-osios 21 dienos ciklo dienos (213 tyrimas).
113 tyrime (1 fazė) dažniausiai praneštos nepageidaujamos reakcijos į vaistinį preparatą buvo leukocitų skaičiaus sumažėjimas, limfocitų skaičiaus sumažėjimas, anemija ir neutrofilų skaičiaus sumažėjimas. 
213 tyrime (1/2 fazė) dažniausiai praneštos nepageidaujamos reakcijos į vaistinį preparatą buvo neutropenija (1 fazė) ir viduriavimas bei neutrofilų skaičiaus sumažėjimas (2 fazė).
223 tyrime (2 fazė) dažniausiai praneštos nepageidaujamos reakcijos į vaistinį preparatą buvo neutrofilų skaičiaus sumažėjimas, anemija ir leukocitų skaičiaus sumažėjimas.
Eribulino, kaip monoterapijos arba kartu su irinotekano hidrochloridu, saugumo profilis šioje vaikų populiacijoje atitiko žinomą bet kurio iš šių tiriamųjų vaistinių preparatų saugumo profilį suaugusiesiems.
Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.


4.9	Perdozavimas

Vienu perdozavimo atveju pacientui netyčia buvo suleista 7,6 mg eribulino (maždaug 4 kartus daugiau už numatytą dozę), todėl 3-iąją dieną pasireiškė padidinto jautrumo reakcija (3-iojo laipsnio), o 7-ąją dieną – neutropenija (3-iojo laipsnio). Abi nepageidaujamos reakcijos praėjo taikant palaikomąjį gydymą.
Nėra žinomo priešnuodžio eribulino perdozavimui gydyti. Perdozavimo atveju pacientą reikia atidžiai stebėti. Perdozavimo gydymas turi apimti palaikomąsias medicinines intervencijas esamiems klinikiniams simptomams šalinti.


5.	FARMAKOLOGINĖS SAVYBĖS

5.1 	Farmakodinaminės savybės

Farmakoterapinė grupė – kiti antineoplastiniai vaistiniai preparatai, ATC kodas – L01XX41.
Eribulino mesilatas yra mikrovamzdelių dinamikos inhibitorius, priklausantis antineoplastinių medžiagų  halichondrinų klasei. Tai yra supaprastintos struktūros sintetinis halichondrino B – natūralaus produkto, išskirto iš jūrų pinties Halichondria okadai, analogas.
Eribulinas slopina mikrovamzdelių augimo fazę neveikdamas trumpėjimo fazės ir izoliuoja tubuliną į neproduktyvius agregatus. Eribulinas veikia per tubulinu pagrįstą antimitotinį mechanizmą, sukeliantį G2/M ląstelių ciklo blokavimą, mitozės verpsčių pažeidimą ir, galiausiai, apoptozinę ląstelių žūtį po ilgalaikio ir negrįžtamo mitozės blokavimo.
Klinikinis veiksmingumas
Krūties vėžys 
Eribulin Tillomed veiksmingumą gydant krūties vėžį visų pirma patvirtina du atsitiktinių imčių 3 fazės lyginamieji tyrimai.
Pagrindiniame 3 fazės EMBRACE tyrime (305 tyrimas) dalyvavo 762 pacientai, kuriems pasireiškė lokaliai pasikartojantis arba metastazinis krūties vėžys ir kuriems anksčiau buvo skirti ne mažiau kaip du ir ne daugiau kaip penki chemoterapijos kursai, įskaitant antracikliną ir taksaną (jei jie nebuvo kontraindikuojami). Per 6 mėnesius nuo paskutinio chemoterapijos kurso pacientų liga turėjo būti progresavusi. Pacientų HER2 būsena buvo: 16,1 % teigiama, 74,2 % neigiama ir 9,7 % nežinoma, o 18,9 % pacientų – trigubai neigiama. Pacientai atsitiktinės atrankos  būdu santykiu 2:1 buvo priskirti vartoti eribuliną arba gydytojo parinktą preparatą (GPP), kurį sudarė 97 % chemoterapija (26 % – vinorelbino, 18 % – gemcitabino, 18 % – kapecitabino, 16 % taksano, 9 % antraciklino, 10 % – kita chemoterapija) arba 3 % – hormoninis gydymas.
Tyrimas atitiko pagrindinės vertinamosios baigties rezultatus – bendro išgyvenamumo (BI) rezultatas buvo statistiškai geresnis eribulino nei GPP grupėje 55 % atvejų. Šį rezultatą patvirtino atnaujinta bendro išgyvenamumo analizė, atlikta 77 % atvejų.


305 tyrimas: atnaujinti bendro išgyvenamumo duomenys (planuojama gydyti [ITT] populiacija)
[image: ]

Pagal nepriklausomą vertinimą išgyvenamumo ligai neprogresuojant (ILN) mediana vartojant eribuliną buvo 3,7 mėnesio, palyginti su 2,2 mėnesio GPP atšakoje (SR 0,865; 95 % PI: 0,714; 1,048; p = 0,137). Tarp pacientų, kurių atsakas galėjo būti vertinamas, objektyvus atsako rodiklis pagal RECIST kriterijus buvo 12,2 % (95 % PI: 9,4 %, 15,5 %) eribulino atšakoje pagal nepriklausomą vertinimą, palyginti su 4,7 % (95 % PI: 2,3 %, 8,4 %) GPP atšakoje.
Teigiamas poveikis BI pastebėtas taksanams atsparių ir neatsparių pacientų grupėse. Atnaujintais BI duomenimis, eribulino SR, palyginti su GPP, buvo 0,90 (95 % PI: 0,71; 1,14) eribulino naudai taksanams atsparių pacientų grupėje ir 0,73 (95 % PI: 0,56; 0,96) taksanams neatsparių pacientų grupėje.
Teigiamas poveikis BI pastebėtas kapecitabinu anksčiau negydytų ir kapecitabinu anksčiau gydytų pacientų grupėse. Pagal atnaujintus BI analizės duomenis, eribulino grupės išgyvenamumas buvo didesnis, palyginti su GPP, kapecitabinu anksčiau gydytų pacientų grupėje, kurioje SR buvo 0,787 (95 % PI: 0,645; 0,961), ir kapecitabinu anksčiau negydytų pacientų grupėje, kurioje SR buvo 0,865 (95 % PI: 0,606; 1,233). 
Antrasis ankstesnės linijos metastazinio krūties vėžio 3 fazės 301 tyrimas buvo atvirasis, atsitiktinių imčių tyrimas, kuriame dalyvavo pacientai (n = 1102), sergantys lokaliai išplitusiu ar metastaziniu krūties vėžiu, siekiant ištirti eribulino monoterapijos veiksmingumą, palyginti su kapecitabino monoterapija, vertinant BI ir ILN kaip gretutinės pagrindinės vertinamosios baigties rezultatus. Pacientams anksčiau taikyti ne daugiau kaip trys ankstesnės chemoterapijos kursai, įskaitant gydymą antraciklinu ir taksanu, bei ne daugiau kaip du kursai išplitusiai ligai gydyti, iš kurių atitinkamai 20,0 %, 52,0 % arba 27,2 % anksčiau taikyti 0, 1 arba 2 chemoterapijos kursai metastaziniam krūties vėžiui gydyti. Pacientų HER2 būsena buvo: 15,3 % teigiama, 68,5 % neigiama ir 16,2 % nežinoma, o 25,8 % pacientų – trigubai neigiama.


301 tyrimas: bendras išgyvenamumas (ITT populiacija)
[image: ]

Pagal nepriklausomą vertinimą išgyvenamumas ligai neprogresuojant vartojant eribulino ir kapecitabino buvo panašus, mediana buvo atitinkamai 4,1 mėnesio, palyginti su 4,2 mėnesio (SR 1,08; [95 % PI: 0,932; 1,250]). Pagal nepriklausomą vertinimą objektyvus atsako rodiklis vartojant eribulino ir kapecitabino taip pat buvo panašus – 11,0 % (95 % PI: 8,5; 13,9) eribulino grupėje ir 11,5 % (95 % PI: 8,9; 14,5) kapecitabino grupėje.
305 ir 301 tyrimų metu bendras išgyvenamumas pacientams, kurių HER2 būsena yra neigiama ir HER2 būsena yra teigiama, eribulino ir kontrolinėje grupėse parodytas toliau.
	Veiksmingumo parametras
	305 tyrimas: atnaujinti bendro išgyvenamumo duomenys (ITT populiacija)

	
	HER2 būsena neigiama
	HER2 būsena teigiama

	
	Eribulinas (n = 373)
	GPP (n = 192)
	Eribulinas (n = 83)
	GPP (n = 40)

	Atvejų skaičius
	285
	151
	66
	37

	Mediana (mėn.)
	13,4
	10,5
	11,8
	8,9

	Santykinė rizika (95 % PI)
	0,849 (0,695; 1,036)
	0,594 (0,389; 0,907)

	P vertė (logaritminio
rango kriterijus)
	0,106
	0,015



	Veiksmingumo parametras
	301 tyrimas: bendras išgyvenamumas (ITT populiacija)

	
	HER2 būsena neigiama
	HER2 būsena teigiama

	
	Eribulinas (n = 375)
	Kapecitabinas (n = 380)
	Eribulinas (n = 86)
	Kapecitabinas (n = 83)

	Atvejų skaičius
	296
	316
	73
	73

	Mediana (mėn.)
	15,9
	13,5
	14,3
	17,1

	Santykinė rizika (95 % PI)
	0,838 (0,715; 0,983)
	0,965 (0,688; 1,355)

	P vertė (logaritminio
rango kriterijus)
	0,030
	0,837



Pastaba: tuo pat metu taikomas anti-HER2 gydymas į 305 ir 301 tyrimus nebuvo įtrauktas.
Liposarkoma 
Eribulino veiksmingumą gydant liposarkomą patvirtina pagrindinis 3 fazės sarkomos tyrimas (309 tyrimas). Šiame tyrime dalyvavo pacientai (n = 452), kuriems pasireiškė lokaliai pasikartojanti, neoperuotina ir (arba) metastazinė vieno iš dviejų potipių minkštųjų audinių sarkoma – lejomiosarkoma arba liposarkoma. Pacientams anksčiau buvo skirti ne mažiau kaip du chemoterapijos kursai, iš kurių vienas turėjo būti antraciklino (jei jis nebuvo kontraindikuojamas) kursas.
Per 6 mėnesius nuo paskutinio chemoterapijos kurso pacientų liga turėjo būti progresavusi. Atsitiktinės atrankos būdu santykiu 1:1 pacientai buvo priskirti vartoti 1,23 mg/m2 eribulino 21 dienos ciklo 1-ąją ir 8-ąją dienomis arba 850 mg/m2, 1 000 mg/m2 ar 1 200 mg/m2 dakarbazino (dozę nustatydavo tyrėjas prieš atsitiktinę atranką) kas 21 dieną.
309 tyrimo metu pacientams, atsitiktinės atrankos būdu priskirtiems eribulino grupei, nustatytas statistiškai reikšmingas BI pagerėjimas, palyginti su kontroline grupe. Tai reiškė BI medianos padidėjimą 2 mėnesiais (13,5 mėnesio eribulinu gydomiems pacientams, palyginti su 11,5 mėnesio dakarbazinu gydomiems pacientams). Reikšmingo išgyvenamumo ligai neprogresuojant arba bendro atsako dažnio skirtumo tarp bendros populiacijos gydymo grupių nenustatyta.
Remiantis iš anksto planuotomis pogrupių BI ir ILN analizėmis, gydymo eribulinu poveikis nustatytas tik liposarkoma (309 tyrimo metu 45 % dediferencijuota, 37 % miksoidine / apvaliųjų ląstelių ir 18 % pleomorfine liposarkoma) sergantiems pacientams. Eribulino ir dakarbazino veiksmingumas nesiskyrė pacientams, sergantiems išplitusia ar metastazine lejomiosarkoma.
	
	309 tyrimas Liposarkomos pogrupis
	309 tyrimas
Lejomiosarkomos pogrupis
	309 tyrimas ITT populiacija

	
	Eribulinas (n = 71)
	Dakarbazinas (n = 72)
	Eribulinas (n = 157)
	Dakarbazinas (n = 152)
	Eribulinas (n = 228)
	Dakarbazinas (n = 224)

	Bendras išgyvenamumas

	Atvejų skaičius
	52
	63
	124
	118
	176
	181

	Mediana
(mėn.)
	15,6
	8,4
	12,7
	13,0
	13,5
	11,5

	Santykinė
rizika
(95 % PI)
	0,511 (0,346; 0,753)
	0,927 (0,714; 1,203)
	0,768 (0,618; 0,954)

	Nominali
p vertė
	0,0006
	0,5730
	0,0169

	Išgyvenamumas ligai neprogresuojant

	Atvejų skaičius
	57
	59
	140
	129
	197
	188

	Mediana
(mėn.)
	2,9
	1,7
	2,2
	2,6
	2,6
	2,6

	Santykinė
rizika
(95 % PI)
	0,521 (0,346; 0,784)
	1,072 (0,835; 1,375)
	0,877 (0,710; 1,085)

	Nominali
p vertė
	0,0015
	0,5848
	0,2287














309 tyrimas – bendras išgyvenamumas liposarkomos pogrupyje
[image: ]


309 tyrimas – išgyvenamumas ligai neprogresuojant liposarkomos pogrupyje
[image: ]
Vaikų populiacija
Krūties vėžys
Europos vaistų agentūra atleido nuo įpareigojimo pateikti eribulino tyrimų su visais vaikų populiacijos pogrupiais duomenis krūties vėžio indikacijai (vartojimo vaikams informacija pateikiama 4.2 skyriuje).

Minkštųjų audinių sarkoma 
Eribulino veiksmingumas buvo įvertintas, bet nenustatytas trijuose atviruose tyrimuose: 

113 tyrimas buvo 1 fazės atviras, daugiacentris, dozės nustatymo tyrimas, kurio metu buvo vertinamas eribulino skyrimas vaikams, kuriems buvo atsparūs arba pasikartojantys solidiniai navikai ir limfomos, išskyrus CNS navikus. Iš viso buvo įtraukti ir gydyti 22 vaikai (amžiaus intervalas 3– 17 metų). Pacientams eribulinas buvo leidžiamas į veną 21 dienos ciklo 1-ąją ir 8-ąją dienomis trimis dozėmis (0,97, 1,23 ir 1,58 mg/m2). Didžiausia toleruojama eribulino dozė (angl. maximum tolerated dose, MTD) / rekomenduojama 2 fazės dozė (angl. recommended Phase 2 dose, RP2D) buvo nustatyta kaip 1,23 mg/m2 21 dienos ciklo 1-ąją ir 8-ąją dienomis.

223 tyrimas buvo 2 fazės atviras, daugiacentris tyrimas, kurio metu buvo įvertinti eribulino saugumas ir preliminarus aktyvumas vaikams, sergantiems refrakterine ar pasikartojančia rabdomiosarkoma (angl. refractory or recurrent rhabdomyosarcoma, RMS), ne rabdomiosarkomos tipo minkštųjų audinių sarkoma (angl. non-rhabdomyosarcoma soft tissue sarcoma, NRSTS) arba Ewingo sarkoma (angl. Ewing sarcoma, EWS). Dvidešimt vienas vaikas (amžiaus intervalas 2–17 metų) buvo įtrauktas ir buvo gydomas 1,23 mg/m2 eribulino doze leidžiant į veną 21 dienos ciklo 1-ąją ir 8- ąją dienomis (RP2D iš 113 tyrimo). Nė vienas pacientas nepasiekė patvirtinto dalinio atsako (angl. partial response, PR) arba visiško atsako (angl. complete response, CR).

213 tyrimas buvo 1/2 fazės atviras, daugiacentris tyrimas, skirtas eribulino ir irinotekano hidrochlorido derinio saugumui ir veiksmingumui įvertinti vaikams, sergantiems recidyvuojančiais ir (arba) atspariais solidiniais navikais ir limfomomis, išskyrus CNS navikus (1 fazė), ir kombinuoto gydymo veiksmingumui įvertinti vaikams, sergantiems recidyvuojančia ir (arba) atsparia RMS, NRSTS ir EWS (2 fazė). Iš viso šiame tyrime buvo įtraukta ir gydoma 40 vaikų. 1 fazėje buvo įtraukta ir gydoma 13 vaikų (amžiaus intervalas 4–17 metų); RP2D buvo nustatyta kaip 1,23 mg/m2 eribulino 1-ąją ir 8-ąją dienomis su 40 mg/m2 irinotekano hidrochlorido nuo 1-osios iki 5-osios 21 dienos ciklo dienos. 2 fazėje 27 vaikai (amžiaus intervalas 4–17 metų) buvo įtraukti ir gydyti RP2D. Trims pacientams patvirtintas PR (1 pacientas kiekvienoje RMS, NRSTS ir EWS histologijos grupėje). Objektyvaus atsako dažnis (angl. objective response rate, ORR) buvo 11,1 %.
Trijų pediatrinių tyrimų metu naujų saugumo signalų nepastebėta (žr. 4.8 skyrių); tačiau dėl mažos pacientų populiacijos negalima daryti tvirtų išvadų.


5.2	Farmakokinetinės savybės


Pasiskirstymas
Eribulino farmakokinetikai būdinga greito pasiskirstymo fazė, po kurios būna lėto pašalinimo iš organizmo fazė; vidutinė galutinės pusinės eliminacijos trukmė yra apie 40 val. Vaistiniam preparatui būdingas didelis pasiskirstymo tūris (vidutiniškai nuo 43 iki 114 l/m2).
Eribulinas silpnai jungiasi su plazmos baltymais. Eribulino jungimasis su plazmos baltymais (100– 1 000 ng/ml) žmogaus plazmoje sudarė 49–65 %.
Biotransformacija
Pacientams pavartojus 14C-eribulino, nepakitęs eribulinas pagrindinė plazmoje cirkuliuojanti medžiaga buvo nepakitęs eribulinas. Metabolitų koncentracija sudarė < 0,6 % pirminio junginio koncentracijos; tai patvirtina, kad reikšmingų eribulino metabolitų žmogaus organizme nėra.
Eliminacija
Eribulinoklirensas yra mažas (vidutiniškai nuo 1,16 iki 2,42 l/h/m2). Skiriant eribuliną kas savaitę, reikšmingo eribulino kaupimosi nenustatyta. Farmakokinetinės savybės nepriklauso nuo dozės arba laiko, vartojant eribulino dozę, atitinkančią 0,22–3,53 mg/m2 dozių intervalą.
Didžioji dalis eribulino pašalinama su tulžimi. Šalinime dalyvaujantis pernašos baltymas kol kas nėra žinomas. Ikiklinikiniai in vitro tyrimai rodo, kad eribuliną perneša Pgp. Tačiau nustatyta, kad vartojant kliniškai reikšmingomis koncentracijomis eribulinas nėra Pgp inhibitorius in vitro. Taip pat in vivo kartu skiriamas Pgp inhibitorius ketokonazolas neveikia eribulino ekspozicijos (AUC ir Cmax). In vitro tyrimai taip pat parodė, kad eribulinas nėra OCT1 substratas. 
Suleidus pacientams 14C-eribulino, maždaug 82 % dozės buvo pašalinta su išmatomis ir 9 % su
šlapimu; tai rodo, kad šalinimas per inkstus nėra reikšmingas eribulino šalinimo kelias. Nepakitęs eribulinas sudarė didžiąją dalį bendrojo radioaktyvumo išmatose ir šlapime.
Sutrikusi kepenų funkcija 
Tyrimo metu vertinta eribulino farmakokinetika pacientų, kuriems buvo kepenų metastazių sukeltas lengvas (Child-Pugh A; n = 7) ar vidutinio sunkumo (Child-Pugh B; n = 4) kepenų funkcijos sutrikimas, organizme. Palyginti su pacientais, kurių kepenų funkcija buvo normali (n = 6), pacientams, kuriems buvo lengvas ir vidutinio sunkumo kepenų funkcijos sutrikimas, eribulino ekspozicija padidėjo atitinkamai 1,8 karto ir 3 kartus. Skiriant 0,97 mg/m2 Eribulin Tillomed dozę pacientams, kuriems buvo lengvas kepenų funkcijos sutrikimas, ir 0,62 mg/m2 pacientams, kuriems buvo vidutinio sunkumo kepenų funkcijos sutrikimas, ekspozicija buvo šiek tiek didesnė nei suleidus 1,23 mg/m2 dozę pacientams, kurių kepenų funkcija buvo normali. Eribulino mesilato tyrimų pacientams, kuriems nustatytas sunkus kepenų funkcijos sutrikimas (Child-Pugh C), neatlikta. Tyrimų pacientams, kuriems nustatytas cirozės sukeltas kepenų funkcijos sutrikimas, neatlikta. Dozavimo rekomendacijos pateiktos 4.2 skyriuje.
Sutrikusi inkstų funkcija
Kai kuriems pacientams, kuriems yra vidutinio sunkumo arba sunkus inkstų funkcijos sutrikimas, nustatyta padidėjusi eribulino ekspozicija, kuriai būdingas didelis kintamumas tiriamųjų grupėje. Eribulino farmakokinetika vertinta atliekant 1 fazės tyrimą, kuriame dalyvavo pacientai, kurių inkstų funkcija buvo normali (kreatinino klirensas: ≥ 80 ml/min.; n = 6), kuriems buvo vidutinio sunkumo (30–50 ml/min.; n = 7) arba sunkus (15–< 30 ml/min.; n = 6) inkstų funkcijos sutrikimas. Kreatinino klirensas vertintas naudojant Cockcroft-Gault formulę. 1,5 karto (90 % PI: 0,9–2,5) didesnis pagal dozę normalizuotas AUC(0-inf) nustatytas pacientams, kuriems buvo vidutinio sunkumo arba sunkus inkstų funkcijos sutrikimas. Gydymo rekomendacijos pateiktos 4.2 skyriuje.
Vaikų populiacija 
Eribulino koncentracijos kraujo plazmoje duomenys buvo surinkti iš 83 vaikų (amžiaus intervalas 2– 17 metų), kurie sirgo atspariais ir (arba) recidyvuojančiais ir pasikartojančiais solidiniais navikais ir limfomomis, kurie vartojo eribuliną 113, 213 ir 223 tyrimų metu. Eribulino farmakokinetika vaikams buvo panaši kaip suaugusiesiems, sergantiems STS (angl. soft tissue sarcoma), ir pacientams, sergantiems kitų tipų navikais. Eribulino ekspozicija vaikams buvo panaši į ekspoziciją suaugusiesiems. Kartu vartojamas irinotekanas neturėjo poveikio eribulino farmakokinetikai vaikams, kurie sirgo atspariais ir (arba) recidyvuojančiais ir pasikartojančiais solidiniais navikais.


5.3	Ikiklinikinių saugumo tyrimų duomenys

Atlikus grįžtamųjų mutacijų bakterijose tyrimą (Ames tyrimą) in vitro, mutageninio eribulino poveikio nenustatyta. Eribulino pelių limfomos mutagenezės tyrimo rezultatas buvo teigiamas ir atlikus žiurkių mikrobranduolių tyrimą in vivo nustatyta, kad vaistinis preparatas yra klastogeninis.
Eribulino kancerogeniškumo tyrimų neatlikta.
Eribulino poveikio vaisingumui tyrimų neatlikta, tačiau remiantis ikiklinikiniais kartotinių dozių tyrimais, kurių metu nustatytas toksinis poveikis žiurkių ir šunų sėklidėms (nepakankamas sėklinio epitelio ląstelių kiekis su hipospermija ir (arba) aspermija), gydymas eribulinu gali turėti neigiamos įtakos vyrų vaisingumui. Su žiurkėmis atliktas poveikio embrionui ir vaisiui tyrimas patvirtino eribulino toksinį poveikį vystymuisi ir galimą teratogeninį poveikį.

Vaikingoms žiurkėms buvo duodamos eribulino mesilato dozės, atitinkančios 0,009; 0,027; 0,088 ir 0,133 mg/kg eribulino, 8-ąją, 10-ąją ir 12-ąją vaikingumo dienomis. Su doze susijęs padidėjęs rezorbcijų skaičius ir sumažėjęs vaisiaus svoris nustatytas duodant ≥ 0,088 mg/kg dozes, padidėjęs formavimosi ydų dažnis (apatinio žandikaulio, liežuvio, skrandžio ir blužnies nebuvimas) nustatytas duodant 0,133 mg/kg.


6.	FARMACINĖ INFORMACIJA

6.1	Pagalbinių medžiagų sąrašas

Bevandenis etanolis
Natrio hidroksidas (pH koreguoti)
Vandenilio chlorido rūgštis (pH koreguoti)
Injekcinis vanduo

6.2	Nesuderinamumas

Suderinamumo tyrimų neatlikta, todėl šio vaistinio preparato negalima maišyti su kitais, išskyrus nurodytus 6.6 skyriuje.

6.3	Tinkamumo laikas

2 metai

Paruošto vartoti vaistinio preparato tinkamumo laikas

Įrodyta, kad paruoštas vartoti neskiestas tirpalas švirkšte yra chemiškai ir fiziškai stabilus 4 valandas 15-25 °C temperatūroje įprastame apšvietime ir 24 valandas 2 –8 °C temperatūroje.

Cheminis ir fizinis praskiestų tirpalų (0,018 mg/ml–0,18 mg/ml eribulino 9 mg/ml (0,9 %) natrio chlorido injekciniame tirpale) stabilumas vartojimo metu buvo įrodytas iki 72 valandų, laikant 2–8 °C temperatūroje, nebent skiedimas buvo atliktas kontroliuojamomis ir validuotomis aseptinėmis sąlygomis.

Mikrobiologiniu požiūriu, vaistinis preparatas turi būti vartojamas nedelsiant. Jei vaistinis preparatas tuoj pat nėra vartojamas, už paruošto vartoti vaistinio preparato laikymo trukmę ir sąlygas atsako vartotojas; paprastai vaistinis preparatas neturėtų būti laikomas ilgiau kaip 24 valandas 2–8 °C temperatūroje, nebent skiedimas buvo atliktas kontroliuojamomis ir validuotomis aseptinėmis sąlygomis. 


6.4	Specialios laikymo sąlygos

Šiam vaistiniam preparatui specialių laikymo sąlygų nereikia.
Vaistinio preparato laikymo sąlygos po pirmojo atidarymo arba praskiedimo pateiktos 6.3 skyriuje.

6.5	Talpyklės pobūdis ir jos turinys 

2 ml tirpalo 5 ml skaidraus stiklo flakone, užkimštame teflonu dengtu guminiu kamščiu ir užsandarintame aliumininiu nuplėšiamuoju dangteliu. Užpildyti flakonai yra paženklinti etiketėmis ir padengti susitraukiančiomis movomis su plastiko pagrindu.

3 ml tirpalo 5 ml skaidraus stiklo flakone, užkimštame teflonu dengtu guminiu kamščiu ir užsandarintame aliumininiu nuplėšiamuoju dangteliu. Užpildyti flakonai yra paženklinti etiketėmis ir padengti susitraukiančiomis movomis su plastiko pagrindu.

Pakuotės dydžiai: kartono dėžutėje yra 1 arba 6 flakonai.
Gali būti tiekiamos ne visų dydžių pakuotės.

6.6	Specialūs reikalavimai atliekoms tvarkyti ir vaistiniam preparatui ruošti

Eribulin Tillomed yra citotoksinis priešvėžinis vaistinis preparatas ir, kaip ir visus toksiškus junginius, jį reikia ruošti atsargiai. Rekomenduojama mūvėti pirštines, naudoti apsauginius akinius ir dėvėti apsauginius drabužius. Tirpalui patekus ant odos, tą vietą reikia nedelsiant gerai nuplauti vandeniu su muilu. Vaistiniam preparatui patekus ant gleivinių, jas reikia gerai praplauti vandeniu. Eribulin Tillomed ruošti ir leisti turi tik personalas, tinkamai apmokytas ruošti citotoksinius vaistinius preparatus.
Nėščioms darbuotojoms su Eribulin Tillomed dirbtinegalima.

Laikantis aseptikos reikalavimų, Eribulin Tillomed galima skiesti iki 100 ml 9 mg/ml (0,9 %) natrio chlorido injekciniu tirpalu. Suleidus, rekomenduojama praplauti intraveninę sistemą 9 mg/ml (0,9 %) natrio chlorido injekciniu tirpalu, taip užtikrinant, kad būtų suleista visa dozė. Šio vaistinio preparato negalima maišyti su kitais ir negalima skiesti 5 % gliukozės infuziniu tirpalu.

Jei vaistiniam preparatui leisti naudojate „spike“ jungtį, žr. prietaiso gamintojo instrukcijas. Eribulin Tillomed flakonai yra su 13 mm kamščiu. Pasirinktas prietaisas turi būti suderinamas su mažais flakono kamščiais. 

Nesuvartotą vaistinį preparatą ar atliekas reikia tvarkyti laikantis vietinių reikalavimų.


7.	REGISTRUOTOJAS

Tillomed Malta Limited
Tower Business Centre 2nd floor,
Tower Street, SWATAR
Birkirkara, BKR4013, Malta


8.	REGISTRACIJOS PAŽYMĖJIMO NUMERIS (-IAI) 

LT/1/26/6120/001 – 2 ml, N1
LT/1/26/6120/002 – 2 ml, N6
LT/1/26/6120/003 – 3 ml, N1
LT/1/26/6120/004 – 3 ml, N6


9.	REGISTRAVIMO / PERREGISTRAVIMO DATA

Registravimo data 2026 m. rugpjūčio 11 d.


10.	TEKSTO PERŽIŪROS DATA

2026 m. rugpjūčio 11 d.

Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

II PRIEDAS

REGISTRACIJOS SĄLYGOS

A. GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B. TIEKIMO IR VARTOJIMO SĄLYGOS AR APRIBOJIMAI



A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)

Tillomed Malta Ltd
Malta Life Sciences Park
LS2.01.06 Industrial Estate
San Gwann
Malta


[bookmark: B._TIEKIMO_IR_VARTOJIMO_SĄLYGOS_AR_APRIB]B.	TIEKIMO IR VARTOJIMO SĄLYGOS AR APRIBOJIMAI

Receptinis vaistinis preparatas.




























III PRIEDAS

ŽENKLINIMAS IR PAKUOTĖS LAPELIS
























A. ŽENKLINIMAS


INFORMACIJA ANT IŠORINĖS PAKUOTĖS

IŠORINĖ KARTONO DĖŽUTĖ – 2 ml flakonas


1.	VAISTINIO PREPARATO PAVADINIMAS

Eribulin Tillomed 0,44 mg/ml injekcinis tirpalas 
eribulinas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename ml yra eribulino mesilato kiekis, atitinkantis 0,44 mg eribulino.


3.	PAGALBINIŲ MEDŽIAGŲ SĄRAŠAS

Sudėtyje yra: bevandenis etanolis, natrio hidroksidas, vandenilio chlorido rūgštis, injekcinis vanduo.

Daugiau informacijos rasite lapelyje.


4.	FARMACINĖ FORMA IR KIEKIS PAKUOTĖJE

Injekcinis tirpalas (0,88 mg/2 ml)

Vienas 2 ml flakonas
Šeši 2 ml flakonai


5.	VARTOJIMO METODAS IR BŪDAS (-AI)

Leisti į veną.
Prieš vartojimą perskaitykite pakuotės lapelį


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR  NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Citotoksinis : elgtis atsargiai.


8.	TINKAMUMO LAIKAS

Tinka iki: {MMMM mm}


Po pirmojo atidarymo ir (arba) praskiedimo vaistą reikia suvartoti nedelsiant. Daugiau informacijos pateikta pakuotės lapelyje.


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

Nesuvartotą vaistą ar jo atliekas reikia tvarkyti laikantis vietinių reikalavimų


11.	 REGISTRUOTOJO PAVADINIMAS IR ADRESAS

Tillomed Malta Limited
Tower Business Centre 2nd floor,
Tower Street, SWATAR
Birkirkara, BKR4013, Malta


12.	REGISTRACIJOS PAŽYMĖJIMO NUMERIS (-IAI) 

LT/1/26/6120/001 – N1
LT/1/26/6120/002 – N6


13.	SERIJOS NUMERIS 

Serija:


14.	PARDAVIMO (IŠDAVIMO) TVARKA

<[Įrašyti nacionalinius duomenis]>


15.	VARTOJIMO INSTRUKCIJA

<[Įrašyti nacionalinius duomenis]>


16.	INFORMACIJA BRAILIO RAŠTU

Priimtas pagrindimas informacijos Brailio raštu nepateikti.


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.



18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

<PC: [vaistinio preparato kodas] 
SN: [nuoseklusis numeris] 
NN: [nacionalinis kompensacijos rūšies kodas arba kitas nacionalinis vaistinio preparato identifikacinis numeris]>



INFORMACIJA ANT IŠORINĖS PAKUOTĖS

IŠORINĖ KARTONO DĖŽUTĖ – 3 ml flakonas


1.	VAISTINIO PREPARATO PAVADINIMAS

Eribulin Tillomed 0,44 mg/ml injekcinis tirpalas 
eribulinas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename ml yra eribulino mesilato kiekis, atitinkantis 0,44 mg eribulino.


3.	PAGALBINIŲ MEDŽIAGŲ SĄRAŠAS

Sudėtyje yra: bevandenis etanolis, natrio hidroksidas, vandenilio chlorido rūgštis, injekcinis vanduo.

Daugiau informacijos rasite lapelyje.


4.	FARMACINĖ FORMA IR KIEKIS PAKUOTĖJE

Injekcinis tirpalas (1.32 mg/3 ml)

Vienas 3 ml flakonas
Šeši 3 ml flakonai


5.	VARTOJIMO METODAS IR BŪDAS (-AI)

Leisti į veną.
Prieš vartojimą perskaitykite pakuotės lapelį


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR  NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Citotoksinis : elgtis atsargiai.


8.	TINKAMUMO LAIKAS

Tinka iki: {MMMM mm}

Po pirmojo atidarymo ir (arba) praskiedimo vaistą reikia suvartoti nedelsiant. Daugiau informacijos pateikta pakuotės lapelyje.

9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

Nesuvartotą vaistą ar jo atliekas reikia tvarkyti laikantis vietinių reikalavimų


11.	 REGISTRUOTOJO PAVADINIMAS IR ADRESAS

Tillomed Malta Limited
Tower Business Centre 2nd floor,
Tower Street, SWATAR
Birkirkara, BKR4013, Malta


12.	REGISTRACIJOS PAŽYMĖJIMO NUMERIS (-IAI) 

LT/1/26/6120/003 – N1
LT/1/26/6120/004 – N6


13.	SERIJOS NUMERIS 

Serija:


14.	PARDAVIMO (IŠDAVIMO) TVARKA

<[Įrašyti nacionalinius duomenis]>


15.	VARTOJIMO INSTRUKCIJA

<[Įrašyti nacionalinius duomenis]>


16.	INFORMACIJA BRAILIO RAŠTU

Priimtas pagrindimas informacijos Brailio raštu nepateikti.


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.



18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

<PC: [vaistinio preparato kodas] 
SN: [nuoseklusis numeris] 
NN: [nacionalinis kompensacijos rūšies kodas arba kitas nacionalinis vaistinio preparato identifikacinis numeris]>



MINIMALI INFORMACIJA ANT MAŽŲ VIDINIŲ PAKUOČIŲ

2 ML FLAKONO ETIKETĖ


1.	VAISTINIO PREPARATO PAVADINIMAS IR VARTOJIMO BŪDAS (-AI)

Eribulin Tillomed 0,44 mg/ml injekcinis tirpalas 
eribulinas


2.	VARTOJIMO METODAS

Leisti į veną
Prieš vartojimą perskaitykite pakuotės lapelį.


3.	TINKAMUMO LAIKAS

EXP: {MMMM mm}


4.	SERIJOS NUMERIS 

Lot:


5.	KIEKIS (MASĖ, TŪRIS ARBA VIENETAI)

0,88 mg/2 ml


6.	KITA

Citotoksinis

MINIMALI INFORMACIJA ANT MAŽŲ VIDINIŲ PAKUOČIŲ

 3 ML FLAKONO ETIKETĖ


1.	VAISTINIO PREPARATO PAVADINIMAS IR VARTOJIMO BŪDAS (-AI)

Eribulin Tillomed 0,44 mg/ml injekcinis tirpalas 
eribulinas


2.	VARTOJIMO METODAS

Leisti į veną
Prieš vartojimą perskaitykite pakuotės lapelį.


3.	TINKAMUMO LAIKAS

EXP: {MMMM mm}


4.	SERIJOS NUMERIS 

Lot:


5.	KIEKIS (MASĖ, TŪRIS ARBA VIENETAI)

1,32 mg/3 ml


6.	KITA

Citotoksinis
























B. PAKUOTĖS LAPELIS

Pakuotės lapelis: informacija vartotojui

Eribulin Tillomed 0,44 mg/ml injekcinis tirpalas
eribulinas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.

· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba slaugytoją.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba slaugytoją. Žr. 4 skyrių.


Apie ką rašoma šiame lapelyje?

1. Kas yra Eribulin Tillomed ir kam jis vartojamas
2. Kas žinotina prieš vartojant Eribulin Tillomed
3. Kaip vartoti Eribulin Tillomed
4. Galimas šalutinis poveikis
5. Kaip laikyti Eribulin Tillomed
6. Pakuotės turinys ir kita informacija


1.	Kas yra Eribulin Tillomed ir kam jis vartojamas

Eribulin Tillomed sudėtyje yra veikliosios medžiagos eribulino. Tai yra vaistas nuo vėžio, kuris stabdo vėžio ląstelių augimą ir plitimą.

Vaistas vartojamas suaugusiųjų vietiškai išplitusiam arba metastaziniam krūties vėžiui (krūties vėžiui, kuris išplito už pirminio auglio ribų) gydyti, kai buvo išbandytas bent vienas kitoks gydymo būdas, bet jo poveikis neišliko.

Jis taip pat vartojamas suaugusiųjų išplitusiai arba metastazinei liposarkomai (vėžiui, kuris kyla iš riebalinių audinių) gydyti, kai ankstesnis gydymas buvo išbandytas, bet jo poveikis neišliko.


2.	Kas žinotina prieš vartojant Eribulin Tillomed  

Eribulin Tillomed vartoti draudžiama:

· jeigu yra alergija eribulino mesilatui arba bet kuriai pagalbinei šio vaisto medžiagai (jos išvardytos 6 skyriuje);
· jeigu žindote.

Įspėjimai ir atsargumo priemonės 
Pasitarkite su gydytoju arba slaugytoju prieš pradėdami vartoti Eribulin Tillomed.
- jeigu yra kepenų funkcijos sutrikimų;
- jeigu karščiuojate arba esate užsikrėtę infekcija;
- jeigu pasireiškia tirpimo, dilgčiojimo, badymo pojūčiai, jautrumas lietimui arba raumenų
silpnumas;
- jeigu yra širdies sutrikimų 

Jeigu Jums pasireiškia bent vienas iš šių simptomų, pasakykite gydytojui, kuris gali nuspręsti nutraukti gydymą arba sumažinti dozę.

Kiti vaistai ir Eribulin Tillomed
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui. 

Nėštumas, žindymo laikotarpis ir vaisingumas
Eribulin Tillomed gali sukelti sunkių įgimtų formavimosi ydų; vaisto draudžiama vartoti, jei esate nėščia, išskyrus neabejotinai būtinus atvejus, gerai apsvarsčius visą riziką Jums ir kūdikiui. Taip pat vaistas jį vartojantiems vyrams gali sukelti nuolatinį vaisingumo sutrikimą; prieš pradedant gydymą, jie turėtų tai aptarti su gydytoju. Vaisingos moterys turi naudoti labai veiksmingą kontracepcijos metodą gydymo Eribulin Tillomed metu ir 7 mėnesius po gydymo.
Eribulin Tillomed draudžiama vartoti žindymo laikotarpiu dėl galimo pavojaus vaikui.

Vyrams, kurių partnerės yra vaisingos, patariama partnerės neapvaisinti, kol jie vartoja Eribulin Tillomed, ir jie turi naudoti veiksmingą kontracepcijos metodą gydymo Eribulin Tillomed metu ir 4 mėnesius po gydymo.

Vairavimas ir mechanizmų valdymas
Eribulin Tillomed gali sukelti šalutinį poveikį, pvz., nuovargį (labai dažnai) ir svaigulį (dažnai). Jeigu jaučiate nuovargį ar svaigulį, nevairuokite ir nevaldykite mechanizmų.

Eribulin Tillomed sudėtyje yra etanolio ir natrio
Kiekviename šio vaisto ml yra 39,575 mg etanolio.

2 ml flakonas
Kiekviename šio vaisto flakone yra 79,15 mg alkoholio (etanolio). Toks 2 ml vaisto esantis alkoholio kiekis atitinka mažiau kaip 2 ml alaus arba 0,8 ml vyno.

3 ml flakonas
Kiekviename šio vaisto flakone yra 118,725 mg alkoholio (etanolio). Toks 3 ml vaisto esantis alkoholio kiekis atitinka mažiau kaip 3 ml alaus arba 1,2 ml vyno.

Mažas alkoholio kiekis, esantis šio vaisto sudėtyje, nesukelia pastebimo poveikio.
Kiekviename šio vaisto ml yra mažiau kaip 1 mmol (23 mg) natrio, t.y. jis beveik neturi reikšmės. 


3.	Kaip vartoti Eribulin Tillomed

Eribulin Tillomed Jums į veną per 2–5 minutes suleis kvalifikuotas sveikatos priežiūros specialistas. Jums bus suleista dozė, parinkta pagal Jūsų kūno paviršiaus plotą (išreikštą kvadratiniais metrais, arba m2), kuris apskaičiuojamas pagal Jūsų svorį ir ūgį. Įprasta Eribulin Tillomed dozė yra 1,23 mg/m2, tačiau gydytojas gali ją koreguoti, remdamasis Jūsų kraujo tyrimų rezultatais arba kitais veiksniais. Siekiant užtikrinti, kad būtų suleista visa Eribulin Tillomed dozė, rekomenduojama suleidus Eribulin Tillomed suleisti į veną fiziologinio tirpalo.
Kaip dažnai Jums bus leidžiamas Eribulin Tillomed
Eribulin Tillomed paprastai leidžiamas kiekvieno 21 dienos ciklo 1-ąją ir 8-ąją dienomis. Gydytojas nustatys, kiek gydymo ciklų Jums reikia skirti. Priklausomai nuo Jūsų kraujo tyrimų rezultatų gydytojui gali reikėti atidėti vaisto vartojimą, kol kraujo tyrimų rezultatai normalizuosis. Po to gydytojas taip pat gali nuspręsti sumažinti Jums skiriamą dozę.

Jei kiltų daugiau klausimų dėl šio vaisto vartojimo, kreipkitės į gydytoją.

4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Jeigu pasireiškia bet kuris iš šių sunkių simptomų, nutraukite Eribulin Tillomed vartojimą ir nedelsdami kreipkitės į gydytoją:
- karščiavimas, su padažnėjusiu širdies plakimu, greitas, paviršutiniškas kvėpavimas, šalta, išblyškusi, drėgna arba dėmėta oda ir (arba) sumišimas. Tai gali būti būklės, vadinamos sepsiu, t. y. sunkios ir rimtos reakcijos į infekciją, požymiai. Sepsis yra nedažnas (gali pasireikšti rečiau
kaip 1 iš 100 asmenų); jis gali būti pavojingas gyvybei ir gali sukelti mirtį;
- pasunkėjęs kvėpavimas arba veido, burnos, liežuvio ar gerklės pabrinkimas. Tai gali būti nedažnos alerginės reakcijos požymiai (gali pasireikšti rečiau kaip 1 iš 100 asmenų);
- sunkūs odos bėrimai su odos, burnos, akių ir lyties organų pūslelėmis. Tai gali būti būklės, vadinamos Stivenso-Džonsono (Stevens-Johnson) sindromu arba toksine epidermio nekrolize, požymiai. Šios būklės dažnis nežinomas, bet ji gali būti pavojinga gyvybei.

Kiti šalutinio poveikio reiškiniai: 
Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų): 
- baltųjų arba raudonųjų kraujo kūnelių skaičiaus sumažėjimas;
- nuovargis arba silpnumas;
- pykinimas, vėmimas, vidurių užkietėjimas, viduriavimas;
- tirpimo, dilgčiojimo arba badymo pojūčiai;
- karščiavimas;
- apetito praradimas, sumažėjęs svoris;
- pasunkėjęs kvėpavimas, kosulys;
- sąnarių, raumenų bei nugaros skausmas;
- galvos skausmas;
- plaukų slinkimas

Dažni šalutinio poveikio reiškiniai (gali pasireikšti rečiau kaip 1 iš 10 asmenų): 
- sumažėjęs trombocitų kiekis kraujyje (dėl to gali atsirasti kraujosruvų arba prireikti daugiau
laiko kraujavimui sustabdyti);
- infekcija su karščiavimu, plaučių uždegimas, šaltkrėtis;
- greitas širdies plakimas, paraudimas;
- galvos svaigimas, svaigulys;
- padidėjęs ašarų susidarymas, konjunktyvitas (akies paviršiaus paraudimas ir perštėjimas),
kraujavimas iš nosies;
- dehidratacija, sausa burna, lūpų pūslelinė, burnos kandidozė, virškinimo sutrikimai, rėmuo, pilvo
skausmas arba pabrinkimas;
- minkštųjų audinių pabrinkimas, skausmai (ypač krūtinės, nugaros ir kaulų skausmas), raumenų
spazmai arba silpnumas;
- burnos, kvėpavimo ir šlapimo takų infekcijos, skausmingas šlapinimasis;
- gerklės skausmas, paraudusi nosis, skausminga nosis arba sloga, į gripą panašūs simptomai, gerklės skausmas;
- nenormalūs kepenų funkcijos tyrimų rezultatai, pakitęs gliukozės, bilirubino, fosfatų, kalio,
magnio arba kalcio kiekis kraujyje;
- nemiga, depresija, pakitęs skonio pojūtis;
- bėrimas, niežulys, nagųligos, sausa arba paraudusi oda;
- padidėjęs prakaitavimas (įskaitant naktinį prakaitavimą);
- spengimas ausyse;
- kraujo krešuliai plaučiuose;
- juostinė pūslelinė;
- odos pabrinkimas bei plaštakų ir pėdų tirpimas

Nedažni šalutinio poveikio reiškiniai (gali pasireikšti rečiau kaip 1 iš 100 asmenų): 
- kraujo krešuliai;
- nenormalūs kepenų funkcijos tyrimų rezultatai (toksinis poveikis kepenims);
- inkstų nepakankamumas, kraujas arba baltymas šlapime;
- plačiai išplitęs plaučių uždegimas, galintis sukelti randėjimą;
- kasos uždegimas;
- burnos opos

Reti šalutinio poveikio reiškiniai (gali pasireikšti rečiau kaip 1 iš 1 000 asmenų): 
- sunkus kraujo krešėjimo sutrikimas, sukeliantis plačiai išplitusį kraujo krešulių susidarymą ir vidinį kraujavimą.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba slaugytojui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568
Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Eribulin Tillomed

Šį vaistą laikykite vaikams nepastebimoje ir nepasiekiamoje vietoje.

Ant kartono dėžutės po „Tinka iki“ ir flakono po „EXP“ nurodytam tinkamumo laikui pasibaigus, šio vaisto vartoti negalima.

Cheminis ir fizinis neskiesto tirpalo stabilumas vartojimo metu švirkšte buvo įrodytas iki 4 valandų, laikant 15–25 °C temperatūroje ir įprastomis apšvietimo sąlygomis, arba iki 24 valandų, laikant 2–8 °C temperatūroje.

Cheminis ir fizinis praskiesto tirpalo (0,018 mg/ml–0,18 mg/ml Eribulin Tillomed 9 mg/ml (0,9 %) natrio chlorido injekciniame tirpale) stabilumas vartojimo metu buvo įrodytas iki 72 valandų, laikant 2–8 °C temperatūroje, nebent skiedimas buvo atliktas kontroliuojamomis ir validuotomis aseptinėmis sąlygomis.

Mikrobiologiniu požiūriu, vaistą reikia suvartoti nedelsiant. Jei vaistas nesuvartojamas nedelsiant, už laikymo trukmę ir sąlygas prieš vartojimą atsako vartotojas; paprastai laikymo trukmė neturėtų viršyti 24 valandų 2–8 °C temperatūroje, nebent skiedimas buvo atliktas kontroliuojamomis ir validuotomis aseptinėmis sąlygomis.

Šiam vaistui specialių laikymo sąlygų nereikia.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

6.	Pakuotės turinys ir kita informacija

Eribulin Tillomed sudėtis
• Veiklioji medžiaga yra eribulinas. Kiekviename 2 ml flakone yra eribulino mesilato kiekis, atitinkantis 0,88 mg eribulino. Kiekviename 3 ml flakone yra eribulino mesilato kiekis, atitinkantis  1,32 mg eribulino.
• Pagalbinės medžiagos yra bevandenis etanolis ir injekcinis vanduo, taip pat natrio hidroksidas ir vandenilio chlorido rūgštis (pH koreguoti).

Eribulin Tillomed išvaizda ir kiekis pakuotėje
Eribulin Tillomed yra skaidrus, bespalvis tirpalas, kuriame nėra matomų dalelių. Jis tiekiamas stikliniame flakone, kuriame yra 2 ml arba 3 ml injekcinio tirpalo.Kiekvienoje kartono  dėžutėje yra 1 arba 6 flakonai.

Gali būti tiekiamos ne visų dydžių pakuotės.

Registruotojas

Tillomed Malta Limited
Tower Business Centre 2nd floor,
Tower Street, SWATAR
Birkirkara, BKR4013, Malta

Gamintojas
Tillomed Malta Ltd.
Malta Life Sciences Park,
LS2.01.06 Industrial Estate,
San Gwann, SGN 3000, Malta


Šis vaistas Europos ekonominės erdvės valstybėse narėse registruotas tokiais pavadinimais:

Austrija 		Eribulin Tillomed 0,44 mg/ml Injektionslösung
Belgija 		Eribulin Tillomed 0,44 mg/ml oplossing voor injectie
Eribulin Tillomed 0,44 mg/ml solution pour injection
Eribulin Tillomed 0,44 mg/ml Injektionslösung
Bulgarija 		Eribulin Tillomed 0.44 mg/ml Инжекционен разтвор
Eribulin Tillomed 0.44 mg/ml Solution for Injection
Kipras		Eribulin Tillomed 0.44 mg/ml ενέσιμο διάλυμα
Čekijos Respublika	ERIBULIN TILLOMED
Danija		Eribulin Tillomed
Suomija		Eribulin Tillomed
Prancūzija		ERIBULINE TILLOMED 0.44 mg/ml, Solution injectable
Vokietija		Eribulin Tillomed 0,44 mg/ml Injektionslösung
Graikija		Eribulin/ Tillomed
Vengrija		Eribulin Tillomed 0.44 mg/ml oldatos injekció
Airija		Eribulin Tillomed 0.44 mg/ml Solution for Injection
Italija		ERIBULINA TILLOMED
Lietuva		Eribulin Tillomed 0.44 mg/ml injekcinis tirpalas
Malta		Eribulin Tillomed 0.44 mg/ml Solution for Injection
Nyderlandai		Eribulin Tillomed 0,44 mg/mL oplossing voor injectie
Norvegija		Eribulin Tillomed
Lenkija		Eribulin Tillomed
Portugalija		Eribulin Tillomed 0.44 mg/ml solução injetável
Slovakija		Eribulin Tillomed 0.44 mg/ml injekčný roztok
Ispanija		Eribulin Tillomed 0,44 mg/ml Solución para inyección
Švedija		Eribulin Tillomed

Šis pakuotės lapelis paskutinį kartą peržiūrėtas 2026-08-11.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

